《舞鹤亭歌》
宋代·真德秀

舞鹤亭空亭，无鹤胡为名。
亦如西山赋招鹤，无鹤可招也不恶。
何必玄裳缟袖二八真娉婷，想像标致便足使人毛骨清。
仙翁好鹤非徒尔，鹤德从来比君子。
坡仙自谓吾不如，今翁与坡岂其殊。
苍苔白石有余乐，一似箪瓢甘澹泊。
笑杀飞鸢太不灵，贪腥嗜腐哗然争。
九皋一唳醒人耳，又如片言之善应千里。
更笑荒林老木终日号皆逋，说吉说凶谁听渠。
仙翁爱鹤爱其德，我读翁诗三叹息。
便好从翁痛饮醉倒斯亭边，振袂起舞学胎仙。

作者简介：真德秀（1178年10月27日－1235年5月20日），本姓慎，因避孝宗讳改姓真。始字实夫，后更字景元，又更为希元，号西山。福建路建宁府浦城县（今福建省浦城县仙阳镇）人 。南宋后期理学家、大臣，学者称其为“西山先生”。有《真文忠公集》都传世。